DA Den Europæiske Unions Tidende L 71/56

KOMMISSIONENS FORORDNING (EU) 2015/400

af 25. februar 2015

om ændring af bilag II, III og V til Europa-Parlamentets og Rådets forordning (EF) nr. 396/2005 for så vidt angår maksimalgrænseværdierne for benolie, kulilte, cyprodinil, dodemorph, iprodion, metaldehyd, metazachlor, paraffinolie (CAS-nr. 64742-54-7), jordolie (CAS-nr. 92062-35-6) og propargit i eller på visse produkter

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EF) nr. 396/2005 af 23. februar 2005 om maksimalgrænseværdier for pesticidrester i eller på vegetabilske og animalske fødevarer og foderstoffer og om ændring af Rådets direktiv 91/414/EØF (1), særlig artikel 14, stk. 1, litra a), artikel 18, stk. 1, litra b), og artikel 49, stk. 2, og

ud fra følgende betragtninger:

(1) Der er i bilag II og i del B i bilag III til forordning (EF) nr. 396/2005 fastsat maksimalgrænseværdier for restkoncentrationer af iprodion. Der er i del A i bilag III til forordning (EF) nr. 396/2005 fastsat maksimalgrænseværdier for cyprodinil, metaldehyd, metazachlor og propargit. Der er ikke fastsat maksimalgrænseværdier for benolie, kulilte, dodemorph, paraffinolie (CAS-nr. 64742-54-7) og jordolie (CAS-nr. 92062-35-6) i forordning (EF) nr. 396/2005, og da disse aktivstoffer ikke er optaget i bilag IV til nævnte forordning, anvendes standardværdien på 0,01 mg/kg som fastsat i forordningens artikel 18, stk. 1, litra b).

(2) Den Europæiske Fødevaresikkerhedsautoritet (i det følgende benævnt »autoriteten«) har i overensstemmelse med artikel 12, stk. 1, i forordning (EF) nr. 396/2005 afgivet en begrundet udtalelse om de gældende maksimalgrænseværdier for benolie (2). Ved Kommissionens beslutning 2008/943/EF (3) blev det bestemt, at benolie ikke skulle optages i bilag I til Rådets direktiv 91/414/EØF (4). Eftersom det ikke længere er tilladt at anvende benolie i Unionen, og der ikke er underretninger om tilladt anvendelse i tredjelande, bør maksimalgrænseværdierne sættes til bestemmelsesgrænseværdien eller til standardmaksimalgrænseværdien, jf. artikel 18, stk. 1, litra b), i forordning (EF) nr. 396/2005.

(3) Autoriteten har i overensstemmelse med artikel 12, stk. 1, i forordning (EF) nr. 396/2005 afgivet en begrundet udtalelse om de gældende maksimalgrænseværdier for kulilte (5). Ved Kommissionens beslutning 2008/967/EF (6) blev det bestemt, at kulilte ikke skulle optages i bilag I til direktiv 91/414/EØF. Eftersom det ikke længere er tilladt at anvende kulilte i Unionen, og der ikke er underretninger om tilladt anvendelse i tredjelande, bør maksimalgrænseværdierne sættes til bestemmelsesgrænseværdien eller til standardmaksimalgrænseværdien, jf. artikel 18, stk. 1, litra b), i forordning (EF) nr. 396/2005.

(4) Autoriteten har i overensstemmelse med artikel 12, stk. 2, i forordning (EF) nr. 396/2005, sammenholdt med artikel 12, stk. 1, i samme forordning, afgivet en begrundet udtalelse om de gældende maksimalgrænseværdier for cyprodinil (7). Den foreslog, at definitionen på restkoncentration ændres for animalske produkter. Den anbefalede at sænke maksimalgrænseværdierne for mispel, japanmispel, spisedruer og druer til vinfremstilling, brombær, hindbær, andre små frugter og bær, gulerødder, peberrod, pastinakker, persillerod, havrerod, hvidløg, skalotteløg, forårsløg, bønner (uden bælg), ærter (uden bælg), asparges, ærter (tørrede) og lupiner (tørrede). For visse produkter anbefalede den at bevare eller forhøje de gældende maksimalgrænseværdier. Den konkluderede, at der manglede visse oplysninger vedrørende maksimalgrænseværdierne for mandler, urteudtræk fra rødder, krydderier fra rødder og jordstængler samt for alle animalske produkter, og at der var behov for yderligere overvejelser blandt de ansvarlige for risikostyringen. Eftersom der ikke er nogen risiko for forbrugerne, bør maksimalgrænseværdierne for de pågældende produkter fastsættes i bilag II til forordning (EF) nr. 396/2005 enten på det eksisterende niveau eller på det niveau, autoriteten har peget på. Disse maksimalgrænseværdier vil blive taget op til revision; revisionen vil tage hensyn til de oplysninger, der foreligger senest to år efter offentliggørelsen af nærværende forordning.

(5) Autoriteten har i overensstemmelse med artikel 12, stk. 1, i forordning (EF) nr. 396/2005 afgivet en begrundet udtalelse om de gældende maksimalgrænseværdier for dodemorph (8). Ved Kommissionens direktiv 2008/125/EF (9) blev det bestemt, at dodemorph skulle optages i bilag I til direktiv 91/414/EØF. I henhold til Kommissionens gennemførelsesforordning (EU) nr. 540/2011 (10) må dodemorph kun anvendes til prydplanter i væksthuse. Eftersom det kun er tilladt at anvende dodemorph i Unionen til ikke-spiselige afgrøder, og der ikke er underretninger om tilladt anvendelse til spiselige afgrøder i tredjelande, bør maksimalgrænseværdierne sættes til bestemmelsesgrænseværdien eller til standardmaksimalgrænseværdien, jf. artikel 18, stk. 1, litra b), i forordning (EF) nr. 396/2005.

(6) Autoriteten har i overensstemmelse med artikel 12, stk. 2, i forordning (EF) nr. 396/2005, sammenholdt med artikel 12, stk. 1, i samme forordning, afgivet en begrundet udtalelse om de gældende maksimalgrænseværdier for iprodion (11). Den foreslog, at definitionen på restkoncentration ændres for animalske produkter. Den konkluderede, at der manglede visse oplysninger vedrørende maksimalgrænseværdierne for citroner, mandler, hasselnødder, æbler, pærer, kvæder, mispel, japanmispel, abrikoser, kirsebær, ferskner, blommer, spisedruer og druer til vinfremstilling, jordbær, brombær, korbær, hindbær, blåbær, tranebær, solbær og ribs, stikkelsbær, azarolhvidtjørn, kiwifrugter, kartofler, rødbeder, gulerødder, peberrod, pastinakker, persillerod, radiser, hvidløg, kepaløg, skalotteløg, forårsløg, tomater, peberfrugter, auberginer, agurker, drueagurker, asieagurker, courgetter, cucurbitae med ikke spiselig skræl, broccoli, blomkål, rosenkål, hovedkål, kinakål, vårsalat, bredbladet endivie, havekarse, salatsennep, havesalat, blade og skud af Brassica spp., julesalat, urter, bønner (friske, med bælg), bønner (friske, uden bælg), ærter (friske, med bælg), ærter (friske, uden bælg), rabarber, bønner (tørrede), linser (tørrede), ærter (tørrede), hørfrø, solsikkefrø, hvede, byg, ris, urteudtræk fra blomster, urteudtræk fra rødder, sukkerroer samt for alle animalske produkter, og at der var behov for yderligere overvejelser blandt de ansvarlige for risikostyringen. Eftersom der ikke er nogen risiko for forbrugerne, bør maksimalgrænseværdierne for de pågældende produkter fastsættes i bilag II til forordning (EF) nr. 396/2005 enten på det eksisterende niveau eller på det niveau, autoriteten har peget på. Disse maksimalgrænseværdier vil blive taget op til revision; revisionen vil tage hensyn til de oplysninger, der foreligger senest to år efter offentliggørelsen af nærværende forordning. Autoriteten konkluderede endvidere, at der manglede oplysninger vedrørende maksimalgrænseværdierne for knoldselleri, kålroer, majroer, grønkål, kålrabi, langskulpet vinterkarse, spinat, bladbeder, ærter (friske, uden bælg), asparges, bladselleri, fennikel, porrer, rapsfrø, urteudtræk fra blade, krydderier og sukkerroer, og at der var behov for yderligere overvejelser blandt de ansvarlige for risikostyringen. Maksimalgrænseværdierne for de pågældende produkter bør fastsættes til bestemmelsesgrænseværdien eller til standardmaksimalgrænseværdien, jf. artikel 18, stk. 1, litra b), i forordning (EF) nr. 396/2005.

(7) Autoriteten har i overensstemmelse med artikel 12, stk. 1, i forordning (EF) nr. 396/2005 afgivet en begrundet udtalelse om de gældende maksimalgrænseværdier for metaldehyd (12). Den anbefalede at sænke maksimalgrænseværdierne for jordbær, kålroer, asparges, bladselleri og fennikel. For visse produkter anbefalede den at bevare eller forhøje de gældende maksimalgrænseværdier. Den konkluderede, at der manglede visse oplysninger vedrørende maksimalgrænseværdierne for kartofler, rødbeder, gulerødder, knoldselleri, peberrod, jordskokker, pastinakker, persillerod, radiser, havrerod, majroer, tomater, auberginer, blomsterkål, hovedkål og bladkål, kålrabi, hoved- og pluksalat og andre salatplanter, spinat og lignende, porrer og artiskokker, og at der var behov for yderligere overvejelser blandt de ansvarlige for risikostyringen. Eftersom der ikke er nogen risiko for forbrugerne, bør maksimalgrænseværdierne for de pågældende produkter fastsættes i bilag II til forordning (EF) nr. 396/2005 enten på det eksisterende niveau eller på det niveau, autoriteten har peget på. Disse maksimalgrænseværdier vil blive taget op til revision; revisionen vil tage hensyn til de oplysninger, der foreligger senest to år efter offentliggørelsen af nærværende forordning. Autoriteten konkluderede endvidere, at der manglede oplysninger vedrørende maksimalgrænseværdierne for alle animalske produkter, og at der var behov for yderligere overvejelser blandt de ansvarlige for risikostyringen. Maksimalgrænseværdierne for de pågældende produkter bør fastsættes til bestemmelsesgrænseværdien eller til standardmaksimalgrænseværdien, jf. artikel 18, stk. 1, litra b), i forordning (EF) nr. 396/2005.

(8) Autoriteten har i overensstemmelse med artikel 12, stk. 1, i forordning (EF) nr. 396/2005 afgivet en begrundet udtalelse om de gældende maksimalgrænseværdier for metazachlor (13). Den foreslog, at definitionen på restkoncentration ændres med henblik på risikovurdering og håndhævelse for vegetabilske og animalske produkter. Den anbefalede at sænke maksimalgrænseværdierne for hvidløg, rosenkål, artiskokker, porrer, hørfrø, solsikkefrø, rapsfrø, sennepsfrø, hjulkrone, sæddodder og mælk. For visse produkter anbefalede den at bevare eller forhøje de gældende maksimalgrænseværdier. Autoriteten konkluderede, at der manglede visse oplysninger vedrørende maksimalgrænseværdierne for peberrod, radiser, kålroer, majroer, blomsterkål, hovedkål, bladkål og kålrabi, og at der var behov for yderligere overvejelser blandt de ansvarlige for risikostyringen. Eftersom der ikke er nogen risiko for forbrugerne, bør maksimalgrænseværdierne for de pågældende produkter fastsættes i bilag II til forordning (EF) nr. 396/2005 enten på det eksisterende niveau eller på det niveau, autoriteten har peget på. Disse maksimalgrænseværdier vil blive taget op til revision; revisionen vil tage hensyn til de oplysninger, der foreligger senest to år efter offentliggørelsen af nærværende forordning. Autoriteten konkluderede endvidere, at der manglede oplysninger vedrørende maksimalgrænseværdierne for appelsiner, citroner, trænødder, kernefrugter, stenfrugter, bær og småfrugter, kartofler, salatsennep og asparges, og at der var behov for yderligere overvejelser blandt de ansvarlige for risikostyringen. Maksimalgrænseværdierne for de pågældende produkter bør fastsættes til bestemmelsesgrænseværdien eller til standardmaksimalgrænseværdien, jf. artikel 18, stk. 1, litra b), i forordning (EF) nr. 396/2005.

(9) Autoriteten har i overensstemmelse med artikel 12, stk. 1, i forordning (EF) nr. 396/2005 afgivet en begrundet udtalelse om de gældende maksimalgrænseværdier for paraffinolie (CAS-nr. 64742-54-7) (14). Ved Kommissionens beslutning 2009/617/EF (15) blev det bestemt, at paraffinolie (CAS-nr. 64742-54-7) ikke skulle optages i bilag I til direktiv 91/414/EØF. Eftersom det ikke længere er tilladt at anvende paraffinolie (CAS-nr. 64742-54-7) i Unionen, og der ikke er underretninger om tilladt anvendelse i tredjelande, bør maksimalgrænseværdierne sættes til bestemmelsesgrænseværdien eller til standardmaksimalgrænseværdien, jf. artikel 18, stk. 1, litra b), i forordning (EF) nr. 396/2005.

(10) Autoriteten har i overensstemmelse med artikel 12, stk. 1, i forordning (EF) nr. 396/2005 afgivet en begrundet udtalelse om de gældende maksimalgrænseværdier for jordolie (CAS-nr. 92062-35-6) (16). Ved Kommissionens beslutning 2009/616/EF (17) blev det bestemt, at jordolie (CAS-nr. 92062-35-6) ikke skulle optages i bilag I til direktiv 91/414/EØF. Eftersom det ikke længere er tilladt at anvende jordolie (CAS-nr. 92062-35-6) i Unionen, og der ikke er underretninger om tilladt anvendelse i tredjelande, bør maksimalgrænseværdierne sættes til bestemmelsesgrænseværdien eller til standardmaksimalgrænseværdien, jf. artikel 18, stk. 1, litra b), i forordning (EF) nr. 396/2005.

(11) Autoriteten har i overensstemmelse med artikel 12, stk. 1, i forordning (EF) nr. 396/2005 afgivet en begrundet udtalelse om de gældende maksimalgrænseværdier for propargit (18). Ved Kommissionens beslutning 2008/934/EF (19), som bekræftet ved Kommissionens gennemførelsesforordning (EU) nr. 943/2011 (20), blev det bestemt, at propargit ikke skulle optages i bilag I til direktiv 91/414/EØF. Eftersom det ikke længere er tilladt at anvende propargit i Unionen, og der ikke er underretninger om tilladt anvendelse i tredjelande, bør maksimalgrænseværdierne sættes til bestemmelsesgrænseværdien eller til standardmaksimalgrænseværdien, jf. artikel 18, stk. 1, litra b), i forordning (EF) nr. 396/2005. I henhold til artikel 17 i forordning (EF) nr. 396/2005 sammenholdt med artikel 14, stk. 1, litra a), i samme forordning bør maksimalgrænseværdierne for det pågældende aktivstof i forordningens bilag III derfor udgå.

(12) Kommissionen har rådført sig med EU-referencelaboratorierne for restkoncentrationer af pesticider om behovet for at ændre visse bestemmelsesgrænseværdier. For en række stoffers vedkommende konkluderede laboratorierne, at den tekniske udvikling gør det nødvendigt at fastsætte specifikke bestemmelsesgrænseværdier for visse varer.

(13) På baggrund af autoritetens begrundede udtalelser og under hensyntagen til alle relevante faktorer opfylder de ændringer af maksimalgrænseværdierne, som der er ansøgt om, kravene i artikel 14, stk. 2, i forordning (EF) nr. 396/2005.

(14) Forordning (EF) nr. 396/2005 bør derfor ændres.

(15) For at gøre det muligt, at produkter kan markedsføres, forarbejdes og forbruges normalt, bør der i nærværende forordning fastsættes overgangsforanstaltninger for de produkter, der er produceret lovligt inden ændringen af maksimalgrænseværdierne, og for hvilke der foreligger data om, at der er opretholdt et højt forbrugerbeskyttelsesniveau.

(16) Før de ændrede maksimalgrænseværdier træder i kraft, bør medlemsstaterne, tredjelande og fødevarevirksomhedsledere have en rimelig frist til at forberede sig, så de kan opfylde de nye krav, som ændringen af maksimalgrænseværdierne medfører.

(17) Unionens handelspartnere er gennem Verdenshandelsorganisationen blevet hørt om de nye maksimalgrænseværdier, og deres bemærkninger er taget i betragtning.

(18) Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

VEDTAGET DENNE FORORDNING:

Artikel 1

Bilag II, III og V til forordning (EF) nr. 396/2005 ændres som angivet i bilaget til nærværende forordning.

Artikel 2

Forordning (EF) nr. 396/2005 finder stadig anvendelse i den ordlyd, den havde, før den blev ændret ved nærværende forordning, på produkter, der er produceret lovligt inden den 3. oktober 2015.

Artikel 3

Denne forordning træder i kraft på tyvendedagen efter offentliggørelsen i Den Europæiske Unions Tidende.

Den finder dog anvendelse fra den 3. oktober 2015.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 25. februar 2015. På Kommissionens vegne Jean-Claude JUNCKER Formand

(1) EUT L 70 af 16.3.2005, s. 1.

(2) Den Europæiske Fødevaresikkerhedsautoritet: »Reasoned opinion on the review of the existing maximum residue levels (MRLs) for bone oil according to Article 12 of Regulation (EC) No 396/2005«. EFSA Journal 2012;10(6):2766. [6 s.].

(3) Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1)

(4) Kommissionens beslutning 2008/943/EF af 12. december 2008 om afvisning af at optage benolie i bilag I til Rådets direktiv 91/414/EØF og om tilbagekaldelse af godkendelser af plantebeskyttelsesmidler, der indeholder dette aktivstof (EUT L 335 af 13.12.2008, s. 97).

(5) Den Europæiske Fødevaresikkerhedsautoritet: »Reasoned opinion on the review of the existing maximum residue levels (MRLs) for carbon monoxyde according to Article 12 of Regulation (EC) No 396/2005«. EFSA Journal 2012;10(6):2762. [6 s.].

(6) Kommissionens beslutning 2008/967/EF af 12. december 2008 om afvisning af at optage kulilte i bilag I til direktiv 91/414/EØF og om tilbagekaldelse af godkendelser af plantebeskyttelsesmidler, der indeholder dette aktivstof (EUT L 344 af 20.12.2008, s. 121).

(7) Den Europæiske Fødevaresikkerhedsautoritet: »Reasoned opinion on the review of the existing maximum residue levels (MRLs) for cyprodinil according to Article 12 of Regulation (EC) No 396/2005«. EFSA Journal 2013;11(10):3406. [81 s.].

(8) Den Europæiske Fødevaresikkerhedsautoritet: »Reasoned opinion on the review of the existing maximum residue levels (MRLs) for dodemorph according to Article 12 of Regulation (EC) No 396/2005«. EFSA Journal 2014;12(5):3683. [11 s.].

(9) Kommissionens direktiv 2008/125/EF af 19. december 2008 om ændring af Rådets direktiv 91/414/EØF for at optage aluminiumphosphid, calciumphosphid, magnesiumphosphid, cymoxanil, dodemorph, 2,5-dichlorbenzoesyremethylester, metamitron, sulcotrion, tebuconazol og triadimenol som aktivstoffer (EUT L 344 af 20.12.2008, s. 78).

(10) Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

(11) Den Europæiske Fødevaresikkerhedsautoritet: »Reasoned opinion on the review of the existing maximum residue levels (MRLs) for iprodione according to Article 12 of Regulation (EC) No 396/2005«. EFSA Journal 2013;11(10):3438. [94 s.].

(12) Den Europæiske Fødevaresikkerhedsautoritet: »Reasoned opinion on the review of the existing maximum residue levels (MRLs) for metaldehyde according to Article 12 of Regulation (EC) No 396/2005«. EFSA Journal 2014;12(5):3682. [64 s.].

(13) Den Europæiske Fødevaresikkerhedsautoritet: »Reasoned opinion on the review of the existing maximum residue levels (MRLs) for metazachlor according to Article 12 of Regulation (EC) No 396/2005«. EFSA Journal 2014;12(4):3634. [51 s.].

(14) Den Europæiske Fødevaresikkerhedsautoritet: »Reasoned opinion on the review of the existing maximum residue levels (MRLs) for paraffin oil (CAS 64742-54-7) according to Article 12 of Regulation (EC) No 396/2005«. EFSA Journal 2012;10(7):2841. [7 s.].

(15) Kommissionens beslutning 2009/617/EF af 17. august 2009 om afvisning af at optage paraffinolie CAS-nr. 64742-54-7 i bilag I til direktiv 91/414/EØF og om tilbagekaldelse af godkendelser af plantebeskyttelsesmidler, der indeholder dette aktivstof (EUT L 213 af 18.8.2009, s. 28).

(16) Den Europæiske Fødevaresikkerhedsautoritet: »Reasoned opinion on the review of the existing maximum residue levels (MRLs) for petroleum oils (CAS 92062-35-6) according to Article 12 of Regulation (EC) No 396/2005«. EFSA Journal 2012;10(7):2840. [7 s.].

(17) Kommissionens beslutning 2009/616/EF af 17. august 2009 om afvisning af at optage jordolie CAS-nr. 92062-35-6 i bilag I til direktiv 91/414/EØF og om tilbagekaldelse af godkendelser af plantebeskyttelsesmidler, der indeholder dette aktivstof (EUT L 213 af 18.8.2009, s. 26).

(18) Den Europæiske Fødevaresikkerhedsautoritet: »Reasoned opinion on the review of the existing maximum residue levels (MRLs) for propargite according to Article 12 of Regulation (EC) No 396/2005«. EFSA Journal 2013;11(8):3350. [26 s.].

(19) Kommissionens beslutning 2008/934/EF af 5. december 2008 om afvisning af at optage visse aktivstoffer i bilag I til Rådets direktiv 91/414/EØF og om tilbagekaldelse af godkendelser af plantebeskyttelsesmidler, der indeholder disse stoffer (EUT L 333 af 11.12.2008, s. 11).

(20) Kommissionens gennemførelsesforordning (EU) nr. 943/2011 af 22. september 2011 om afvisning af at godkende aktivstoffet propargit, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af beslutning 2008/934/EF (EUT L 246 af 23.9.2011, s. 16).